AK “Apgaismojuma būvprojekta “Ielu apgaismojums V27 autoceļš, Dzērumi, Ķekavas novads, posmā (dks “Radiotehnika 170” – dks “Tekstilnieks 65”)” izstrāde un autoruzraudzība

Atbildes uz iesniegtajiem jautājumiem
	Pretendenta jautājumi
	Pasūtītāja atbildes

	Iepirkuma 1. pielikumā “Projektēšanas uzdevums” 5.3.punktā norādīts, ka Būvprojektu izstrādāt atbilstoši Ķekavas novada pašvaldības izsniegto tehnisko noteikumu prasībām. Pie iepirkuma dokumentācijas nav pievienoti tehniskie noteikumi. Lai pilnvērtīgi sagatavotu piedāvājumu, lūgums pievienot Ķekavas novada pašvaldības izsniegtos tehniskos noteikumus. 

	Pasūtītājs skaidro, ka tehniskie noteikumi tiek izsniegti pēc līguma noslēgšanas veicot pieprasījumu Būvniecības informācijas sistēmā (BIS). 

	Iepirkuma 1. pielikumā “Projektēšanas uzdevums” nav norādīta V27 autoceļa klase, kas nepieciešama apgaismojuma intensitātes aprēķiniem. Lai pilnvērtīgi sagatavotu piedāvājumu, lūgums pievienot V27 autoceļa klasi
	Pasūtītājs skaidro, ka Projektēšanas uzdevuma 5.10. punktā ir noteikta projektējamā nepieciešamā gaismas intensitāte autoceļam, kas jāizmanto apgaismojuma aprēķinu veikšanai. Papildus informācija netiek sniegta.

	Iepirkuma 1. pielikumā “Projektēšanas uzdevums” nav norādīta ielu apgaismojuma sadalnes pieslēguma vieta AS “Sadales tīkls” tīkliem. Lai pilnvērtīgi sagatavotu piedāvājumu, lūgums pievienot ielu apgaismojuma sadalnes pieslēguma vietu AS “Sadales tīkls” tīkliem. 
	Pasūtītājs skaidro, ka elektroapgādes pieslēguma izbūvi nodrošinās Pasūtītājs atsevišķi. Projektējamā apgaismojuma līnija paredzama atbilstoši Projektēšanas uzdevuma prasībām. Minētais apstāklis neietekmē būvniecības ieceres dokumentācijas izstrādes apjomu un pretendenta finanšu piedāvājuma sagatavošanu.

	Iepirkuma 5. pielikumā “Līgums par būvniecības ieceres dokumentācijas izstrādi” 3.2.punktā norādīts, ka apmaksa tiek veikta par katru izpildīto darbu posmu : 30% pēc Projekta minimālā sastāva apstiprināšanas (saņemta būvatļauja), galīgais norēķins 70% apmērā par Projekta izstrādi tiek veikts pēc atzīmes izdarīšanas būvatļaujā par projektēšanas nosacījumu izpildi. Atbilstoši Ministru kabineta noteikumu Nr. 500 “Vispārīgie būvnoteikumi” 1.pielikuma prasībām ielu apgaismojuma tīkli ir pirmās grupas inženierbūve, kuru  būvdarbu veikšanai ir nepieciešams paskaidrojuma raksts. Lūgums izteikt 3.2.punktu sekojošā redakcijā - 30% pēc topogrāfijas plāna uzmērīšanas un visu tehnisko noteikumu saņemšanas, galīgais norēķins 70% apmērā par Projekta izstrādi tiek veikts pēc atzīmes par projektēšanas nosacījumu izpildi.
	Pasūtītājs piekrīt veikt izmaiņas līguma projektā, bet nepiekrīt pretendenta piedāvātajai redakcijai. Iepirkuma 5. pielikuma “Līgums par būvniecības ieceres dokumentācijas izstrādi” 3.2. punkts tiek izteikts šādā redakcijā: 
“3.2. Pasūtītājs veic samaksu par pilnībā izstrādātu un Ķekavas novada būvvaldē akceptētu Projektu vienā maksājumā pēc atzīmes izdarīšanas būvatļaujā par projektēšanas nosacījumu izpildi un Pušu parakstīta nodošanas–pieņemšanas akta.” 

Ņemot vērā veiktos grozījumus līguma projektā, tiks pagarināts piedāvājumu iesniegšanas termiņš.



	Iepirkuma 5. pielikumā “Līgums par būvniecības ieceres dokumentācijas izstrādi” 4.2.1.punktā norādīts, ka Projekts minimālā sastāvā jāiesniedz 3 (trīs) mēnešu laikā no Līguma spēkā stāšanās dienas. Lūgums izņemt 4.2.1.punktu no līguma. Jo paskaidrojuma rakstam nav paredzēts Projekts minimālā sastāvā.
	Pasūtītājs piekrīt veikt izmaiņas līguma projektā, bet nepiekrīt pretendenta piedāvātajai redakcijai. Iepirkuma 5. pielikuma “Līgums par būvniecības ieceres dokumentācijas izstrādi” 4.2. punkts tiek izteikts šādā redakcijā: 
“4.2. Darbu izpildes termiņš būvniecības ieceres dokumentācijas izstrādei ir 9 (deviņi) mēneši no līguma spēkā stāšanās dienas.”

Ņemot vērā veiktos grozījumus līguma projektā, tiks pagarināts piedāvājumu iesniegšanas termiņš



